PlayStation Vita
PlayStation Vita (pazīstams arī kā PS Vita vai vienkārši Vita) ir portatīvā videospēļu konsole, kuru izstrādājusi Sony. Pirmoreiz tā tika izlaista Japānā 2011. gada 17. decembrī, pēc tam Ziemeļamerikā, Eiropā un citās starptautiskās teritorijās sākot no 2012. gada 22. februāra. Konsole ir PlayStation Portable pēctece un daļa no PlayStation spēļu ierīču zīmola; kā daļa no astotās paaudzes videospēļu konsolēm tā galvenokārt konkurēja ar Nintendo 3DS.